Gru-ontdekking op Epako - Crime - Windhoek Express
Monday, January 21st, 2019 21:03:24
Plasse bloed en oorskot velle en bene is onlangs ontdek in ‘n plakkerskamp ontdek.
26 November 2018 | Crime
‘n Skokkende fonds is onlangs in die plakkerskamp van Epako gemaak, toe ‘n verbyganger op honde oorskot afgekom het wat geslag was.
Nog ‘n inwoner het met die Windhoek Express oor die insident gesels, hoewel sy dit self nie gesien het nie. “Ek het foto’s van die gru ontdekking gesien, maar ek was nie self daar nie,” het Erika le Roux* gesê.
“Volgens die persoon wat dit gesien het, blyk dit of die honde lewendig geslag is en daarna gekook is,” vertel sy. Van die bene en velle het agtergebly. Een van die foto’s wys ‘n groot kol bloed, wat lyk of dit gebrand het.
“Hoewel die polisie onmiddelik geskakel is, het dit hulle twee dae geneem om na die toneel te gaan en teen daardie tyd was alles al opgepak en niemand te vinde nie,” het sy gesê. ‘n Polisie beamptes wat glo op die toneel was, het wel ‘n karkas gesien, maar geen bloed nie.
Toe die stasie bevelvoerder gekontak is, is daar gesê dat ‘n brief aan die streekskommissaris geskryf moet word, sodat polisiebeamptes gedelegeer kan word om ondersoek in te stel, “maar daarvan het ook nog niks gekom nie,” het Erika gesê.
Erika wou self na die toneel gaan kyk het, maar sy erken sy is te bang. “Soms moet ek besef ek is ‘n vrou en ek sal nie kan terugbaklei nie,” sê sy.
Daar is wel met ander inwoners in die gebied gesels en hulle het erken dat die mense daar, “slegte dinge met die honde doen.” Hulle vermoed die mense is honger. “Maar ook al is jy honger, hoekom sal jy ‘n hond lewendig slag,” het Erika gevra.
Die mense in die gebied is huiwerig om te praat en hulle vrees vir hulle lewe. “Dis daarom dat hulle maar ander pad kyk en nie die polisie bel as hulle sien wat gebeur nie.”
Die polisie is herhaaldelik gekontak, maar die telefoon was onbeantwoord.
1 month - 10 December 2018 | Crime
2 months ago - 19 November 2018 | Crime
3 months ago - 08 October 2018 | Crime
3 months ago - 01 October 2018 | Crime
4 months ago - 17 September 2018 | Crime
Rehoboth staan saam teen moord en verkragting
Cheryl's death a chance to ­address GBV
5 months ago - 20 August 2018 | Crime